open-index/open-wikipedia-markdown huggingface dataset:
Gastropacha populifolia

***Gastropacha populifolia*** er en sommerfugl som tilhører familien ekte spinnere (Lasiocampidae). Denne arten ligner sterkt på et vissent blad.

## Utseende
En ganske stor (vingespenn 48 – 83&nbsp;mm, hunnen større enn hannen), brungul spinner. Både den voksne spinneren og larven ligner sterkt på eikebladspinneren (*Gastropacha quercifolia*), men de voksne er mye lysere på farge. Når spinneren sitter stille, ligner den sterkt på et vissent ospeløv. **Kroppen** er brungul, hodet er ganske lite med framstrakte labialpalper som ser ut som et kort nebb sett ovenfra. Antennene er korte, fjærformede hos begge kjønn. I motsetning til de fleste andre spinnere er det liten forskjell mellom kjønnene i antenneformen. **Brystet** (thorax) har en tynn, svart midtstripe. **Forvingene** er lange og nokså smale, med bølgete ytterkant (som ytterkanten på et ospeløv), brungule med mer eller mindre tydelige, grå flekker som danner tre oppbrutte tverrbånd. **Bakvingene** er brungule med utydelige, grå flekker. Larven er grå, tette kledt med korte hår. Den har et «skjørt» av hår langs sidene som gjør at den ikke kaster noen synlig skygge, og er derfor meget godt kamuflert.

## Levevis
Denne spinneren lever i løv- og blandingsskoger og i hager. Den blir ofte funnet nær store trær, for eksempel popler. Den foretrekker fuktige områder, og finnes ofte på samme steder som eikebladspinneren (*Gastropacha quercifolia*). Larvene lever på osp og andre poppel-arter (*Populus* spp.). De holder seg mest oppe i trekronene og man finner dem sjelden. De voksne spinnerne flyr om natten i juni – august. Etter paringen legger hunnen ca. 300 egg i grupper på 5-6 på trestammer, kvister og blad.
## Utbredelse
*Gastropacha populifolia* lever frå Sør- og Mellom-Europa østover gjennom Russland til Kina, Mongolia, Korea og Japan. De nærmeste faste bestandene til Norge lever i området rundt St. Petersburg, men den har i de siste årene blitt funnet en del ganger i det sørlige Finland og kan være under etablering der.

## Kilder

* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
## Eksterne lenker
*
Føringsoffiser

**Føringsoffiser** er betegnelsen på den person som ved sitt virke i en hemmelig tjeneste har ansvaret for å lære opp og kontakte agenter.

## Referanser
Ove Wisløff

**Ove Wisløff** (født 20. april 1954 i Alta) er en norsk tidligere svømmer. Han vant 1973, 1974, 1975 og 1976 Norges Svømmeforbunds kongepokal.

Wisløff var spesialist i brystsvømming, og i perioden fra 1972 til 1976 satte han til sammen 30 norske rekorder på 100 m og 200 m bryst. Han senket bl.a. den norske langbanerekorden på 200 m bryst fra 2.38,0 til 2.23,49. Han har vunnet 22 norske mesterskap, alle i brystsvømming.

Wisløff deltok i de olympiske leker i Montréal, Canada i 1976. Han ble nr 10 på 200 m bryst og nr 18 på 100 m bryst. I 1974 ble han nr 5 i EM på 100 m bryst.

## Referanser


## Eksterne lenker
*
Waschera

***Waschera*** er et norsk ungdomsprogram som gikk på TV 2 fra 2007 til 2009. Programledere i første sesong var Lars Kristian Flemmen og Rachel Sowe, deretter ledet Peter Bubresko og Katarina Flatland programmet. I tillegg til programlederne var fem eksperter innen sex, musikk, trend, film og kjendissladder. Programmet ble sendt ettermiddager, fra mandag til torsdag.

Vignettmusikken i programmet var laget av ontheair Henning Dyngvold.

I 2008 laget Waschera en egen låt som ble en av NRK MP3s mest spilte låter i 2008.

## Referanser
Vidnoje

**Vidnoje** (russisk: Ви́дное) er en by i Moskva oblast i Russland. Den ligger tre kilometer sør for Moskvas bygrense.  Innbyggertall: 52&nbsp;198 (folketelling 2002).

Bosetningen startet som dacha-stedet *Rastorgujevo* i 1902. Like ved er Gorki Leninskije, et tidligere herregods som Lenin benyttet i sine siste år. Sukhanovka-fengselet ble etablert av NKVD i 1938 på området til det gamle Jekaterinskaja Pustyn-klosteret. I 1949 ble bosetningen Vidnoje etablert for arbeidere ved den nybygde fabrikken til *Moskva Koks- og Gassverk*.  Vidnoje fikk bystatus i 1965.

## Referanser


## Eksterne lenker
*
Kristent Interkulturelt Arbeid

**Kristent Interkulturelt Arbeid** (KIA) er en frivillig organisasjon med et diakonale ståsted som jobber for mer flerkulturelt fellesskap, for likeverd, omsorg og vennskap mellom alle mennesker i Norge, uavhengig av kulturbakgrunn, språk eller religion. 

Kristent Interkulturelt Arbeid er den største blant de ni landsdekkende organisasjonene som får støtte av den norske stat til å jobbe på innvandringsfeltet. KIAs hovedkontor er på Internasjonalt Hus i Stavanger, og de jobber i åtte regioner rundt i Norge, med kontorer i Trondheim, Molde, Bergen, Stavanger, Kristiansand og Oslo. 

Organisasjonen arrangerer leksehjelp, multikulturelle gospelkor, fellesmiddager, kulturkafeer, kurs og seminarer, fotballtrening, teaparties, kvinnegrupper, fester, gratis norskundervisning, offentlig godkjent norskundervisning, intgreringsbarnehage, turer og leirer og mye mer. KIA prøver å skape forståelse blant majoritetsnordmenn for asylsøkere, flyktninger og innvandreres situasjon.

Kristent Interkulturelt Arbeid utgir *Interkultura* som er Norges eneste kristne flerkulturelle nyhetsmagasin. Det kommer i fire nummer i året og sendes gratis til private abonnenter. Stoffet omhandler flyktningers historier, fagstoff om flerkulturelle tema, intervjuer, tips og råd og ideer til oppstart av flerkulturelt arbeid, quiz, materiell og artikler til ettertanke.

## Eksterne lenker
* 
*
Aleš Pajovič

**Aleš Pajovič** (født 6. januar 1979 i Celje, Slovenia) er en slovensk håndballspiller, som spiller for THW Kiel og det  slovenske landslaget. For landslaget har han spilt over 140 landskamper.

## Eksterne lenker
*
Homer C. LaGassey

**Homer C. LaGassey** (født 1902 i Amesbury, død 1982 i Pompano Beach) var en amerikansk komponist.

LaGassey er spesielt kjent for sine verker for janitsjarkorps.

## Utvalgte verker
* *Sequioa* (1941)
* *Sea Portrait* (1956)
* *Boca Toccata* (1967)

## Eksterne lenker
* Biografisk informasjon om LaGassey
Homer C. LaGassey jr.

**Homer C. LaGassey jr.** (født 1924) er en amerikansk bildesigner.

LaGassey er sønn av komponisten Homer C. LaGassey, og startet sin designkarriere hos General Motors i 1942. Under ledelse av Harley Earl jobbet han som assisterende sjefsdesigner for bilmerkene Pontiac og Buick.

I 1955 forlot LaGassey General Motors til fordel for konkurrenten Chrysler, hvor han ble sjefsdesigner for merkene Dodge og Chevrolet Suburban. Her ble han til han i 1959 startet eget firma som drev med designkonsulenttjenester. Gjennom dette firmaet innvirket han på designet hos flere bilfabrikanter, frem til Ford tilbød ham en lederstilling på designområdet som han takket ja til. Hos Ford jobbet han med eksteriøret på Ford Mustang, Maverick, Falcon, Fairlane og Thunderbird-modellene, og han ledet også arbeidet med interiørdesignet på Lincoln Mark III og Mark IV. 

I 1980 trakk Homer LaGassey jr. seg tilbake fra aktivt designarbeid, og begynte å undervise ved *Center for creative studies* i Detroit. Her ble han inntil han gikk av med pensjon i 1987.

## Referanser
Regjeringsoppnevnte utvalg innen høyere utdanning

Følgende **regjeringsoppnevnte utvalg innen høyere utdanning** har vært sentrale i etterkrigstida:

* Ottosenkomiteen (1965–1970) la grunnlaget for moderne masseutdanning og distriktshøgskoler. 
* Hernesutvalget (NOU 1988:28 *Med viten og vilje*) hadde fokus på rollefordeling, effektivitet og kvalitet, og la grunnlaget for høgskolereformen i 1994
* Mjøsutvalget (NOU 2000: 14 *«Frihet med ansvar. Om høgre utdanning og forskning i Norge»*): fokus på kvalitet og effektivitet, la grunnlaget for kvalitetsreformen. 
* Ryssdalsutvalget (NOU 2003:25 *Ny lov om universiteter og høyskoler*): la grunnlaget for ny lov om universiteter og høgskoler. 
* Stjernøutvalget (NOU 2008:3 *«Sett under ett – Ny struktur i høyere utdanning»*): foreslo en ny struktur i høyere utdanning, med landsdelsuniversiteter og strukturrasjonalisering

## Referanser
Solnetsjnogorsk

**Solnetsjnogorsk** (russisk: Солнечного́рск) er en by i Moskva oblast i Russland. Den ligger ved bredden av innsjøen Senezj, 65&nbsp;km nordvest for Moskva. Innbyggertall: 58&nbsp;374 (folketelling 2002).

Opprinnelig var stedet en landsby ved navn *Solnetsjnaja Gora* (direkte ovesatt: Solbakken). I 1938 fikk den innvilget bystatus og navnet ble endret til Solnetsjnogorsk. 

St. Petersburg–Moskva-jernbanen løper gjennom Solnetsnjogorsk.

## Referanser
Kvalvika (Flakstad)

**Kvalvika** er ei vik på nordøstsida av Moskenesøya i Flakstad kommune i Nordland. Vika ligger omgitt av fjellene Ryten i nord og Kjerringa i sør. Måltinden og Torsfjordtinden ligger på sørøstsiden mens Kvalvikgrunnen og Norskehavet ligger i nordvest.

I bunnen av Kvalvika ligger de to sandstrendene i Nordvika og Vestervika adskilt av den bratte skråningen Hellan. Sti fra Nordvika til Torsfjord ved Torsfjorden (ca. 2 km) og fra Vestervika til Markjorda ved Selfjorden (ca. 3,5 km). Stien mellom strendene over den ulendte Kuhella ble sikret med kjetting sommeren 2011. Området er et av de mest populære turmålene i Flakstad om sommeren.

Kvalvika er et av flere steder på vest- og nordsida («yttersida») av Moskenesøya som tidligere var bebodd, men som i dag er fraflyttet. Sterke brottsjøer og dårlige havneforhold gjorde Kvalvika uegnet til å drive fiske fra, så i likhet med folk fra de fleste andre stedene på yttersida av Moskenesøya drev mennene fra Kvalvika fiske på Vestfjorden på «innersida». Kvalvika ble fraflyttet i 1938.

## Referanser


## Eksterne lenker
* 
* Lonemors blogg: Kvalvika i Flakstad (blogginnlegg, 24. juli 2010)
Kotelniki

**Kotelniki** (russisk: Коте́льники) er en by i Moskva oblast i Russland. Den ligger 22&nbsp;km sørøst for Moskva. Innbyggertall: 17&nbsp;747 (folketelling 2002), 17&nbsp;456 (folketelling 1989).

Landsbyen Kotelniki er første gang nevnt på 1600-tallet. Byen fikk innvilget bystatus i 2004.
## Eksterne lenker
*
Fluoroskopi

**Fluoroskopi** benyttes som betegnelse på røntgenundersøkelser der lavdose røntgenstråler  (100-120 kV/2-10 mA)benyttes til å visualisere kroppens indre organer. Fluoroskopi benyttes som oftest i forbindelse med posisjonering av stålefeltet før et røntgenbilde skal tas. 

Alternativt benyttes fluoroskopi som posisjoneringsverktøy ved intervensjonsundersøkelser, det vil si at et arbeidsverktøy eller en sonde føres inn i pasienten, enten inni blodårene eller gjennom kroppens naturlige hulrom, for å gjennomføre en terapeutisk prosedyre, f.eks. Angioplastikk.
Mor lam

**Mor lam** (thai/isan: หมอลำ, IPA: [mɔː lam]) er en tradisjonell laotisk sangform i Laos og Isan. *Mor lam* består av ordene *lam* som er det laotiske navnet på genren, mens *mor* betyr «ekspert»; *mor lam* betyr således både *ekspertens sang* eller *ekspertsanger*, og kan referere enten til musikken eller artisten. I Laos er musikken kjent som **lam** (ລຳ); **mor lam** (ໝໍລຳ) brukes om sangeren. Andre romaniseringer inkluderer **mo lam**, **maw lam**, **maw lum**, **moh lam** og **mhor lum**.

*Lam* er lett gjenkjennelig på grunn av en karakteristisk fleksibel melodi, som er tilpasset tekstordenes toner. Tonen ble opprinnelig utviklet av sangeren, som en sangtolkning av gaundikt og akkompagnert med instrumentet khene, som er et munnspill.

Den moderne formen er som regel komponert, bruker elektrifiserte instrumenter og kombineres med musikkstilen luk thung eller pop. Komposisjonen følger et enkelt, skjematisk formular, og teksten har ofte litt selvironisering over det «isanske». Nåtidens musikkformer av denne typen kjennetegnes også ved raskt tempo, mens tempoet viser seg å være saktere i tradisjonelle former og i noen laotiske sjangere. Noen vanlige karakteristikker inkluderer sterk rytmisk akkompagnement, vokalsprang og en samtaleaktig sangstil som kan sammenlignes med rap.

## Kjente utøvere
* Jintara Poonlarp
* Monkaen Kaenkoon
* Mike Phiromphon
* Ki Daophet Niuhuang
* Pornsak Songsaeng

## Referanser
Anthony Vanden Borre

**Anthony Henri Vanden Borre** (født 1987) er en belgisk fotballspiller som fra 30. juni 2021 er klubbløs.

Han har tidligere spilt for Fiorentina,Racing Genk, Genoa og Portsmouth. Han regnes som en av de beste vingbackene i belgisk liga. Han er også en viktig brikke på det . I 2013 gikk han fra Racing Genk til sin tidligere arbeidsgiver Anderlecht.

## Referanser


## Eksterne lenker
*
Familiær hemiplegisk migrene

**Familær hemiplegisk migrene** (FHM) er en autosomal dominant klassisk migrenevariant som typisk inkluderer hemiparesis (lammelser eller paralyser i en kroppshalvdel) under aurafasen. Studier har vist at det er mer sannsynlig å arve det muterte genet, som forårsaker lidelsen, fra mor enn far. Lidelsen består som fire varianter med ulike mutasjoner.

Ifølge CRIStin (ID 544348) ble det ved Oslo universitetssykehus HF startet opp et prosjekt for å identifisere nye genetiske årsaker til FHM gjennom å inkludere norske pasienter med FHM og deres familier. Arbeidet vil bli utført mellom 1. januar 2015 og 31. desember 2029, i samarbeid med internasjonal ekspertise. Det vil inngå i et internasjonalt samarbeid. Målet er å identifisere nye FHM-gener.

## Inndeling etter ICHD-3
Inndelingen under følger International Headache Society (IHS) og er i henhold til gruppen *Migrene* i ICHD-3. Denne standarden vil bli innlemmet i ICD-11 når International Statistical Classification of Diseases and Related Health Problems lanserer denne, slik ICHD-2 i sin tid ble innlemmet i ICD-10.

* Hodepine
** Primære hodepiner 
*** (1) Migrener
**** (1.1) Migrene uten aura
**** (1.2) Migrene med aura (øyemigrene)
***** (1.2.1) Migrene med typisk aura
****** (1.2.1.1) Typisk aura med hodepine
****** (1.2.1.2) Typisk aura uten hodepine
***** (1.2.2) Migrene med hjernestammeaura (basilarismigrene)
***** (1.2.3) Hemiplegisk migrene
****** (1.2.3.1) Familiær hemiplegisk migrene (FHM)
******* (1.2.3.1.1) Familiær hemiplegisk migrene type 1 (FHM1)
******* (1.2.3.1.2) Familiær hemiplegisk migrene type 2 (FHM2)
******* (1.2.3.1.3) Familiær hemiplegisk migrene type 3 (FHM3)
******* (1.2.3.1.4) Familiær hemiplegisk migrene, annen locus
****** (1.2.3.2) Sporadisk hemiplegisk migrene (SHM)
***** (1.2.4) Retinal migrene (énøyemigrene)
**** (1.3) Kronisk migrene
**** (1.4) Komplisert migrene
***** (1.4.1) Status migrainosus
***** (1.4.2) Vedvarende aura uten anfall
***** (1.4.3) Migrenelignende anfall
***** (1.4.4) Migreneaurautløst anfall
**** (1.5) Sannsynlig migrene
***** (1.5.1) Sannsynlig migrene uten aura
***** (1.5.2) Sannsynlig migrene med aura
**** (1.6) Episodiske syndromer som kan assosieres med migrene
***** (1.6.1) Tilbakevendende gastrointestinale forstyrrelser
****** (1.6.1.1) Syklisk oppkastsyndrom
****** (1.6.1.2) Abdominal migrene (magemigrene)
***** (1.6.2) Godartet paroksysmal svimmelhet (vertigo)
***** (1.6.3) Godartet paroksysmal medfødt eller ervervet feilstilling av hodet (torticollis)
*** (2) Tensjonshodepiner (TTH)
*** (3) Trigeminal-autonome hodepiner (TACs)
*** (4) Andre primære hodepiner
** Sekundære hodepiner (sekundære kefalalgier)
** Ekstrakranielle hodepiner

## Referanser
Sebino Plaku

**Sebino Plaku** (født 20. mai 1985 i Pukë) er en albansk tidligere fotballspiller spiller. 7. august 2022 signerte Sebino Plaku for Korsvoll IL som trener. Plaku er betegnet som en rask og målfarlig angrepsspiller og har tidligere spilt for blant andre KF Partizani Tirana, KS Apolonia Fier og Hamarkameratene. Nå er han assistenttrener for det albanske laget KF Tirana.

Han skrev under på en fireårsavtale med Hamarkameratene den 25. januar 2008 etter å ha vært på prøvespill et par uker i forveien, men forlot Hamarklubben i slutten januar 2009 etter å ha fått lite spilletid med én seriekamp og to cupkamper, samtidig som han høsten 2008 ble utleid til gamleklubben.

Plaku har erfaring fra Albanias U15- til U21-landslag, og han har også to B-landskamper med fire mål for landet. Plaku prøvespilte også for Brann og Vålerenga sommeren 2007 uten å få kontrakt.

Nå er han assistent trener i KF Tiriana i Albania

## Meritter
;KF Partizani Tirana
* Kupa e Shqipërisë (1): 2003/2004

;KF Skënderbeu Korçë
* Kategoria Superiore (2): 2011/2012, 2012/2013

;KF Tirana
* Kupa e Shqipërisë (1): 2010/2011
* Superkupa Shqiptare (1): 2011

## Referanser


## Eksterne lenker
* 
* Spillerprofil hos 90minut.pl
Gylfi Einarsson

**Gylfi Einarsson** (født 27. oktober 1978 i Reykjavík) er en islandsk fotballspiller som spiller for Fylkir. Han har tidligere spilt for Lillestrøm, Leeds United FC og Brann.

Han signerte treårskontrakt med Brann 25. januar 2008. Siden han var klubbløs ble han tilbudt en svært lukrativ kontrakt og han har vært en av Brann sine best betalte spillere. Sommeren 2010 fikk Einarsson  beskjed om at han ikke hadde noen fremtid hos Brann og at han kunne se seg om etter en ny arbeidsgiver. Oktober samme året ble Einarson klar for moderklubben Fylkir og spilte for klubben fra Reykjavik fra sesongen 2011. I løpet av sin karriere hos Brann spilte han 52 kamper og scoret fem mål.

Han har spilt 24 landskamper for .

## Referanser

## Eksterne lenker
*
Wesseltoft

**Wesseltoft** er en norsk slekt som har navnet fra stedet Visseltofta i Skåne, Sverige, der den norskfødte *Jørgen Simonsen* (1612–92) var prest fra 1640.

## Slekten
Jørgen Simonsen var sønn til borger i Stavanger, Simon Jacobsen, og ektefellen Johanne Pedersdatter som i 1622 ble brent som heks i Sandviken ved Bjergsted, Stavanger. Presten Jørgen Simonsen var gift med Anna Pedersdatter Bøgh (død 1703) og både hennes far og farfar hadde vært prest i *Vitseltofta* da Skåne var dansk.

 

Jørgen og Anna hadde flere barn og datteren Maren Jørgensdatter med ektefelle Samuel Brodersonius var morforeldre til Carl von Linné. Det var Jørgen og Annas sønn *Simon Jørgensen Wesseltoft* (død 1739 i Skien) gift med *Marthe Jørgensdatter Holst* ( død 1733), som ble stamforeldre til slekten Wesseltoft i Norge. Simon flyktet til Norge fordi han og broren Jacob kjempet for Danmark i den skånske krig. Jacob ble samtidig prest i Inderøy. På 1700- og 1800-tallene bodde slektsmedlemmene særlig i Skien og Grenlandsområdet. En del av Simon Jørgensen Wesseltofts etterkommere brukte og bruker etternavnene *Simonsen*, *Jørgensen*/*Jørgensdatter* og *Zachariassen*.
 
Gjennom generasjoner var det flere av slekten som var svært velstående forretningsfolk i Skien. Seierstad i «Skiens historie» (side 434), skriver at Simon Jørgensens sønner Jørgen og Zacharias Simonsen i 1740-årene i Skien "inntok .. en lederstilling blant byens borgerskap". Familiemedlemmer drev bl.a. handel, sagbruk, skipsrederi m.m. Flere av disse var også religiøse og ivrige medlemmer av  brødremenigheten ("herrnhuterne") innenfor statskirken. 

Det er et høyt antall etterkommere gjennom kvinneledd fra Wesseltoft-slekten, bl.a. etter Amborg Jørgensdatter Wesseltoft (1741–1815) gift 1769 med trelastgrosserer m.v. Nicolai Benjamin Aall (1739–98), Porsgrunn, som kjøpte Ulefos Hovedgaard. Hun var datter til kjøpmannen Jørgen Simonsen Wesseltoft (død 1760) og ektefellen Inger Jochumsdatter Coldevin (død 1745), Skien. Etterkommere idag har bl.a. slektsnavnene Anker, Arnesen, Barfod, Berggrav, Borchsenius, Bugge, Cappelen, Heftye, Herlofson, Krefting, Lund, Løvenskiold, Møller, Norby, Schüller, Simonsen, Skråmestø, Smitt-Amundsen.

Et særlig kjent medlem av slekten i vår tid er Bugge Wesseltoft som er født i Skien.

En gren av slekten bor i Danmark og Canada, til dels med bruk av navneformen *Wedseltoft*. 

En av døtrene til Zacharias, Martha, giftet seg med Niels Carlsen i Drøbak. De ga blant annet Drøbak kirke til byens befolkning. Zacharias donerte både alteret og prekestolen. I tillegg ga han et betydlig kontantbeløp til oppføring av kirken. 

## Litteratur
*S. Høegh: *Efterretninger om de norske grene af Familien Wesseltoft*, Christiania 1893
* Karl Erik Zachariassen: *Familien Wesseltoft*,utgitt i 2004 (?),130 sider
* I. Seierstad: *Skiens historie, bind I fra 1184 til ca. 1814*, Skien 1958 (se navneregisteret og bilderegisteret på Simonsen,Jørgensen og Zachariassen)
Erwin Huber

**Erwin Huber** (født 26. juli 1946) er en tysk politiker (CSU). Han var CSUs partileder fra 2007 til 2008, og har også hatt flere ministerverv på delstatsnivå i Bayern.

Fra 1994 til 1995 var han leder det bayerske statskanselliet. Han var så Bayerns finansminister fra 1995 til 1998. Fra 1998 var han igjen leder for det bayerske statskanselliet. Fra 2003 var han også minister for føderale anliggender og forvaltningsreform. I 2005 ble han også minister for økonomi, infrastruktur, transport og teknologi, noe han var frem til 2007. I perioden 2007-2008 var han igjen Bayerns finansminister.

## Referanser
Acetanilid

**Acetanilid** er et luktfritt fast stoff med blad- eller flakaktig utseende.  Det er også kjent som **N-fenylacetamid**, **acetanil** eller **acetanilid**, og gikk tidligere under handelsnavnet **antifebrin**.

## Fremstilling

Acetanilid kan produseres fra acetanhydrid med enten anilin eller fenylammoniumklorid

## Referanser
Bordtennis under Sommer-OL 1992

**Bordtennis under Sommer-OL 1992**. Bordtennis var med på det olympiske programmet for andre gang 1992 i Barcelona. Det ble spilt både singel- og doubleturneringer for herrer og for damer.  Alle tapende semifinalister fikk bronsemedalje.     
## Medaljer

## Herrer
### Single

### Double

## Damer
### Single

### Double

## Eksterne lenker
* Resultater og profilside  på sports-reference.com
Ulla Rhedin

**Ulla Rhedin** (født 1946 i Falköping i Sverige) er en svensk litteraturviter, forsker, skribent og foreleser. Hun har først og fremst forsket på bildebøker og er Nordens fremste ekspert på området. 

Ulla Rhedin har siden 1971 hatt forskjellige lærerstillinger ved høyskolen og universitetet i Karlstad. Hun tok doktorgraden i litteraturvitenskap ved Göteborgs universitet i 1993 med avhandlinga *Bilderboken - på väg mot en teori*. Hun har også arbeidet som bokanmelder i *[[Dagens Nyheter]]*. I tolv år var hun en av bildebokekspertene i juryen for  Litteraturpriset till Astrid Lindgrens minne (ALMA).

I 2017 mottok Ulla Rhedin *Eldsjälspriset* av Svenska Barnboksakademin.

Ulla Rhedin bor på øya Tjörn nord for Göteborg.

## Bokutgivelser
* 1992: *Bilderboken - på väg mot en teori* - doktorgradsavhandling
* 2004: *Bilderbokens hemligheter*
* 2013: *En fanfar för bilderboken* (medforfatter)

## Priser og utmerkelser (utvalg)

## Referanser


## Eksterne lenker
* ALMAs presentasjon av Ulla Rhedin (på svensk)
Fremkallingsvæske

**Fremkallingsvæske** eller *fremkaller* kalles den væske som anvendes ved fremkalling for å gjøre synlig det latente bilde som eksponeres på et lysfølsomt materiale, oftest film eller fotopapir.

## Bestanddeler
Bestanddelene i en framkaller for svarthvit negativ film er:

### Framkallningsstoff
Det vanligste er hydrokinon men også metol anvendes. Framkallingsstoffet omvandler sølvioner fra sølvhalidkrystaller til metallisk sølv.  

### Konserveringsstoff
Ofte anvendes natriumsulfitt.

### Aktiverende stoff
Fremkallingseffektiviteten styres av noen alkalier. Vanlige er boraks og natriumhydroksid. 

### Bremsende middel
Man anvender ofte kaliumbromid eller natriumbromid for å bremse tendensen hos fremkallingsstoffet til å reagere på ueksponerte sølvhalidkrystaller. 

### Løsningsmiddel
Løsningsmiddelet er vann.

## Vanlige framkallere for svarthvit

### Filmfremkallere
* D-76, ID-11 samme resept Kodak og Ilford.
* Microdol X finkornframkaller Kodak.
* Rodinal framkaller fra Agfa.
* Xtol

### Papirfremkaller
* D 72 den vanligste framkalleren for papir Kodak.
* Dektol En framkaller for Kodaton en positiv svarthvit film fra Kodak. Hengtes denne film senere i flaske  med ammoniakk på bunnen, fikk man blåkopier.
Queens’ College (Cambridge)

**Queens' College** ble første gang grunnlagt i 1448 av Margaret av Anjou. Det ble grunnlagt for annen gang i 1465 av Elizabeth Woodville, hustru av Edvard IV av England. Dette kjennetegnet syns også i navnets ortografi: *Queens' *, ikke *Queen's*, selv om det fulle navnet er **The Queen's College of [[Saint Margaret the Virgin|St Margaret]] og [[Bernard of Clairvaux|St Bernard]] in the [[University of Cambridge]].** Skolen blir vanligvis kalt *Queens' College*.

Queens' er den nest sørligste av collegene ved bredden av elven Cam, hovedsakelig på den østlige siden. (De andre  – i avstandsrekkefølge – er King's, Clare, Trinity Hall, Trinity, St John's og Magdalene nordover og Darwin sørover.)

*The President's Lodge* of Queens' er den eldste bygningen på elven ved Cambridge (ca. 1460).  Queens' College er også et av bare to collegers hovedbygninger på begge sider av elven Cam. Det andre er St John's).

## Den matematiske bro

Den matematiske bro forener den gamle delen (*The Dark Side*) av colleget med den nye (*The Light Side*). Dette er et av de oftest fotograferte stedene i Cambridge. Myten sier at broen ble tegnet og bygget av Sir Isaac Newton uten bruk av skruer eller muttere og at ivrige studenter eller lærere en gang forsøkte å ta den fra hverandre. De klarte ikke sette den sammen igjen og måtte ty til skruer og muttere. Denne historien er ikke korrekt; broen ble bygget i 1749 av James Essex den yngre (1722&ndash;1784) etter tegninger av William Etheridge (1709&ndash;1776), 22 år etter Newtons død.  Den ble senere bygget opp på nytt i 1866 og 1905. Broen ble aldri tatt helt fra hverandre.

## Alumni (utvalg)
* Desiderius Erasmus (1466–1536), humanist og teolog
* Abba Eban (1915–2002), israelsk politiker
* Michael Foale (1957–), astronaut
* Stephen Fry (1957–), komiker, forfatter og skuespiller
## Se også
* The Queen's College, Oxford

## Eksterne lenker
* 
* Queens' College JCR website
* Collegets store liste over ’’eminente alumni’’
* Queens' College på Google Maps
Cassandra’s Dream

***Cassandra's Dream*** er en fransk-britisk-amerikansk drama-thriller fra 2007 med regi og manus av Woody Allen.

Filmen hadde norsk premiere den 11. januar 2008.

## Handlingsreferat
Brødrene Terry (spilt av Colin Farrell) og Ian (spilt av Ewan McGregor) bor i Sør-London, ble oppdratt av deres far Brian som eier en restaurant, og deres mor Dorothy som ber sønnene se opp til deres onkel Howard - En vellykket kirurg og forretningsmann. Brødrene kjøper en seilbåt til en utrolig lav pris, til tross for båtens gode tilstand. De gir båten navnet Cassandra's Dream, etter en hund på en veddeløpsbane hvor Terry vant pengene til å kjøpe båten. Brødrene vet ikke noe om gresk mytologi, og de er ikke klar over de illevarslende historiene rundt dette navnet - den gamle profetinnen Cassandra, hvis dødsprofetier ikke ble fulgt av de rundt henne. En dag møter Ian den vakre skuespillerinnen Angela Stark (spilt av Hayley Atwell) som han blir forelsket i.

Terry sliter med spilleavhengighet som fører ham i stadig dypere gjeld. Ian ønsker å investere i ett hotell i California for å finansiere et nytt liv sammen med Angela. For å få bukt med deres økonomiske problemer, ber de onkel Howard om hjelp. Han samtykker, men ber om en tjeneste til gjengjeld: De må drepe en person for ham. Howard risikerer å havne i fengsel, og hans fremtid blir truet av Martin Burns, en tidligere forretningspartner som planlegger å vitne mot ham i en rettssak. Howard ber dem kvitte seg med Burns, og til gjengjeld skal han belønne dem økonomisk. 

Brødrene lykkes de med å gjennomføre drapet, og senere ødelegge våpnene de brukte. Terry blir etter hvert fortært av skyld, og han begynner snart å misbruke alkohol og andre rusmidler. Hans oppførsel skremmer snart hans forlovede, som forteller Ian om situasjonen. Terry ønsker å overgi seg til politiet og innrømme alt sammen, så Ian går til Howard for mer hjelp. De mener at de ikke noe annet alternativ enn å kvitte seg med Terry på båten deres.

## Rolleliste

* Colin Farrell – Terry Blaine
* Ewan McGregor – Ian Blaine
* Sally Hawkins – Kate
* Tom Wilkinson – Farbror Howard
* Hayley Atwell – Angela Stark
* John Benfield – Herr Blaine
* Philip Davis – Martin Burns
* Clare Higgins – Fru Blaine

## Referanser


## Eksterne lenker
*
Den Nordatlantiske Gruppe

**Den Nordatlantiske Gruppe** var en gruppe av folketingsmedlemmer fra Grønland og Færøyene, som hadde som hovedmål å arbeide for Grønlands og Færøyenes selvstendighet fra Danmark.

Gruppen ble dannet etter folketingsvalget den 20. november 2001, da det viste seg at den grønlandske selvstyrefløyen hadde vunnet begge de grønlandske plasser i Folketinget, og den færøyske selvstyrefløyen hadde vunnet den ene av de færøyske plassene. Den 15. desember 2001 ble gruppen formelt dannet, med signeringen av en samarbeidsavtale. I Folketinget ville de tre medlemmene stå sammen om alle de saker og forhold der Færøyene og Grønland har felles interesser. Gruppens medlemmer var ikke forpliktet til i alle saker å stemme likt i folketingssalen.

Samarbeidet sluttet etter folketingsvalget den 15. september 2011. De sosialdemokratiske kandidater valgt på Færøyene og Grønland gikk inn i et samarbeid med Socialdemokraternes folketingsgruppe, mens Sara Olsvig (Inuit Ataqatigiit) er gjest i Socialistisk Folkepartis gruppe. Etter valget uttalte disse tre at de støtter S-R-SF-regjeringen Thorning-Schmidt.

## Gruppens mål
*Grønland og Færøyene oppnår full selvstendighet, og innleder et tett samarbeid med Danmark på dette grunnlaget.
*Færøyinger og grønlendere som bor i Danmark skal ha samme rettigheter som de etniske minoritetene i et EU-land har rett til i henhold til EU-lovgivningen.
*Det skal settes mer fokus på grønlendernes sosiale forhold i Danmark, og at det gjøres en innsats for å forbedre deres forhold.
*Det grønlandske og det færøyske folket skal ha større bestemmelsesrett over sine land, også i militær henseende.

## Medlemmer
*  Høgni Hoydal (Tjóðveldi), 2001-2011. Stedfortreder 2001-2004: Tórbjørn Jacobsen; 2008: Sjúrður Skaale
*  Kuupik Kleist (Inuit Ataqatigiit), 2001-2007
*  Lars Emil Johansen (Siumut), 2001-2009
*  Juliane Henningsen (Inuit Ataqatigiit), 2007-2011

## Referanser


## Eksterne lenker
* Gruppens hjemmeside
KIA

**KIA** kan bety:
* Kristent Interkulturelt Arbeid
* Kia, et koreansk bilmerke.
* Kia Motors
* Kia Asamiya, japansk mangaartist
* KIA, *killed in action*
Rensfjellet

**Rensfjellet** er et fjell som ligger i grenseområdet mellom kommunene Selbu, Melhus og Midtre Gauldal. Toppunktet på 941 meter over havet danner grensepunkt mellom Selbu og Midtre Gauldal. 320 meter lenger nordvest møtes kommunene Melhus, Midtre Gauldal og Selbu. Her når Melhus kommune sitt høyeste punkt, 929,3 meter over havet.

Turrennet Rensfjellrennet har fått sitt navn fra Rensfjellet og krysser Rensfjellet på sørenden, på løypas høyeste punkt i Grøvelskardet.

## Fotnoter



## Referanser
Høgni Hoydal

**Høgni Karsten Hoydal** (født 1966) er en færøysk politiker. Han var partileder i Tjóðveldi fra 2000 til 2024. Han har vært medlem av det færøyske Lagtinget, det danske Folketinget og Færøyenes landsstyre i flere perioder.

## Familie, utdannelse og yrke
Han ble født i København og vokste opp i Hoyvík ved Tórshavn som sønn av fiskeribiolog Kjartan Hoydal og biolog Gunvør Djurhuus. Høgni Hoydal er brorsønn av forfatter Gunnar Hoydal og musiker Annika Hoydal og sønnesønn av agronom, forfatter og politiker Karsten Hoydal.

Han gikk Føroya Studentaskúli og HF-skeið i Tórshavn og studerte historie og kommunikasjon ved Roskilde Universitetscenter i Danmark. I 1995, tilbake på Færøyene, ble han journalist ved allmennkringkasteren Sjónvarp Føroya.

## Politisk arbeid
Tjóðveldisflokkurin gikk i 1998 inn i en regjeringskoalisjon ledet av Anfinn Kallsberg fra Fólkaflokkurin, og Hoydal ble visestatsminister, samt justis- og selvstyreminister med ansvar for nordisk samarbeid. Hoydal ble valgt inn i Folketinget i Danmark i 2001, men Tórbjørn Jacobsen måtte møte i hans sted, da Hoydal fortsatt var minister. Fra 2002 ble Hoydals departement innskrenket til å behandle saker knyttet til justis- og selvstyrepolitikk, og nordisk samarbeid ble derav håndtert av statsministeren selv.

Etter lagtingsvalget 2004 ble ikke Hoydal og Tjóðveldisflokkurin tatt med videre i regjeringssamarbeidet, og i september 2007 byttet partiet navn til Tjóðveldi. Etter lagtingsvalget 2008 ble det stiftet en koalisjon mellom Javnaðarflokkurin, Miðflokkurin og Tjóðveldi. Det var intern splid om hvem som skulle være statsminister, da en del mente at Hoydal, som var leder for Lagtingets (og koalisjonens) da største parti, burde ha denne rollen. Resultatet ble imidlertid at Jóannes Eidesgaard ble statsminister, mens Hoydal ble utenriksminister. Tjóðveldi, med Hoydal i spissen, og Javnaðarflokkurin laget et avtale om å avholde en folkeavstemning om en færøysk grunnlov i 2010. Nye interne stridigheter gjorde at regjeringskoalisjonen ble oppløst i september 2008, og en koalisjon mellom Javnaðarflokkurin, Fólkaflokkurin og Sambandsflokkurin avløste den.

Han var Færøyenes fiskeriminister fra 2015 til 2019.

## Bibliografi
* 1995 – *Håb i krise*, med Michael Haldrup
* 2000 – *Frælsi er Ábyrgd*
* 2000 – *Myten om rigsfællesskabet*

## Referanser


## Eksterne lenker
* 
* 
*
Bordtennis under Sommer-OL 1996

**Bordtennis under Sommer-OL 1996**. Bordtennis var med på det olympiske programmet for tredje gang 1996 i Atlanta. Det ble spilt både singel- og doubleturneringer for herrer og for damer.  Alle gullmedaljene ble vunnet av Kina. 
    
## Medaljer

## Herrer
### Single

### Double

## Damer
### Single

### Double

## Eksterne lenker
* Resultater og profilside  på sports-reference.com
Nordiska akvarellmuseet

**Nordiska akvarellmuseet** er et svensk kunstmuseum som ligger i Skärhamn på øya Tjörn ut mot Kattegat fem mil nord for Göteborg. Museet åpnet i 2001 og har nesten 150 000 besøkende hvert år. Museumsbygningen ligger helt nede ved vannet og inneholder utstillingssaler for akvarellkunst samt to restauranter og en konferansesal. På museet er det også et verksted der barnehagebarn og skolelever kan male bilder, og fem overnattingshytter.

## Eksterne lenker
*
Kristiina Louhi

**Ulla Kristiina Louhi** (født 1. mai 1950 i Helsingfors) er en finsk illustratør og barnebokforfatter. Hun har særlig skrevet og tegnet bildebøker, blant annet de populære småbarnsbøkene om *Aino*, kalt *Berit* på norsk, fra 1984 og om *Tompa* fra 1993.  Hun har ellers illustrert bøker av blant andre Hannu Mäkelä, Hannele Huovinen, Leena Laulajaisen og Kirsi Kunnas.

## Bokutgivelser på norsk
* 1984: *Amanda året rundt*
* 1985: *Året med Anna*
* 1985: *En dag med Anna*
* 1985: *Året rundt med Berit*
* 1985: *Ein dag med Berit*
* 1987: *Berit og vesle-bror*
* 1987: *Berit skal bli storesyster *
* 1988: *Amanda vil med*
* 1988: *Mor til Berit er sinna*
* 1988: *Berit og dei dumme skøytene*
* 1990: *Rommet til Berit*
* 1992: *Berit på ferie*
* 1993: *Berit skal bli storesyster : Berit og veslebror*
* 1993: *Berit skal bli storesøster ; Berit og lillebror*
* 1993: *Berit får katt*
* 1997: *Berit hjelper mor*

Kristiina Louhi har mottatt en rekke priser for sine arbeider, blant annet Pris fra den finske barnebokforfatterforeningen (1985), Rudolf Koivu-prisen (1989), IBBY-prisen (1991), Unicef-kunstner ved Barnebokmessa i Bologna (1992), Tietopöllö-prisen for bildebøkene om *Aino* og *Tomppa* (2002), og Finlandia Junior-prisen (2004).

## Referanser
Bordtennis under Sommer-OL 2008

**Bordtennis under Sommer-OL 2008**. Bordtennis var med på det olympiske programmet for sjette gang 2008 i Beijing. Det ble spilt singel- og lagkonkurranser for herrer og for damer og bordtennisturneringene ble avviklet i perioden 13. til 23. august. Kina dominerte stort, de vant alle fire gullmedaljene og alle medaljene i single både for damer og menn. 
    
## Medaljer

## Medaljører

## Damer
### Single

### Lagkonkurranse

## Eksterne lenker
* Resultater og profilside  på sports-reference.com
Avløpsanlegg

**Avløpsanlegg** har flere betydninger:

*Kommunale renseanlegg for kloakk
*Pumpestasjon
*Septiktank
*Slamutskiller
*Minirenseanlegg
*Sandfang
*Drenering
Bjørn Jensen

**Bjørn Jensen** (1924&ndash;1996) var en norsk journalist og utenrikskorrespondent. 

Han tok magistergraden ved University of Chicago og ble ansatt i NTBs utenriksavdeling i 1945. Han var pressemedarbeider i Utenriksdepartementet (-1957), senere førstesekretær samme sted og konsulent i politisk avdeling i Utenriksdepartementet. Han arbeidet også som pressesekretær for den norske FN-delegasjonen til 1965. Han var NRKs første faste korrespondent i New York (1965–1967). 

Han har skrevet bøkene: *Mannen i det Hvite hus* (1964) og *New York – kontrastenes metropol* (1975).

## Referanser
Juliane Henningsen

**Juliane Henningsen** (født 1984) er en grønlandsk politiker. 

I 2005 ble hun valgt inn i det grønlandske Landstinget, der hun representerer partiet Inuit Ataqatigiit (IA). Etter Folketingsvalget i Danmark 2007 ble hun som en av de yngste valgt inn i Folketinget med 5.168 personlige stemmer. Hun var i Folketinget medlem av Den Nordatlantiske Gruppe, som består av to grønlandske og et færøysk folketingsmedlem.

## Referanser


## Eksterne lenker
* 
* 
*  Profil på dnag.dk
Kråkfjellet (Sør-Trøndelag)

**Kråkfjellet** er et fjell på grensa mellom Melhus og Trondheim kommune i Trøndelag. Det har en høyde på 817 meter over havet og er Trondheims høyeste fjell. På toppen er det en steinvarde med en minnestein som viser at Kråkfjellet var stedet for en rast med Kong Olav V og statsminister Per Borten i august 1969.

Den høyeste toppen i Melhus kommune er Kråkfjellets nærliggende nabo Rensfjellet, som begge kan nås fra nordenden av Samsjøen.

## Referanser




## Eksterne lenker
*  Kråkfjellet på Peakbook.org
Karl Gunnar Björklund

**Karl Gunnar Björklund** (født 2. desember 1953 i Växjö) er en svensk fotballspiller og trener. Han var med og vant Allsvenskan for Östers IF I 1978, 1980 og 1981. Han har trent flere svenske topplag og det norske laget SK Brann
i tillegg til at han var Gunder Bengtssons assistent i Molde FK.

Björklund ble hentet til Brann i 1988 for å trene klubbens juniorlag, etter ønske fra klubbens seniorlagslagstrener Teitur Thordarson, som han var lagkamerat med i Öster. I 1989 trente han Branns juniorlag til seier i Junior-NM. Med på laget var hans sønn Joachim, som i løpet av sesongen var kommet på lån fra Öster. Året etter fikk Joachim Björklund sitt gjennombrudd som seniorspiller etter å ha signert en permanent avtale med klubben. I 1991 ble Karl Gunnar Björklund ansatt som Branns hovedtrener. Over to sesonger var han Branns hovedtrener.

Han er far til fotballspilleren Joachim Björklund og svoger til fotballspilleren og treneren Tommy Svensson.

## Karriere som spiller
*  Östers IF – Gull i Allsvenskan
*  Östers IF– Gull i Allsvenskan
*  Östers IF– Gull i Allsvenskan

## Referanser


## Kilder
* brann.no: «Branns hovedtrenere siden 1960»

## Eksterne lenker
*
Bordtennis under sommer-OL

**Bordtennis under sommer-OL**. Bordtennis ble olympisk øvelse første gang under Sommer-OL 1988 i Seoul i Sør-Korea og har siden vært med i alle sommer-OL. I 1992 ble det delt ut bronsemedaljer til alle tapende semifinalister. Spillere fra Asia har dominert sporten og Kina har vunnet hele 37 av i alt 42 olympiske titler. 

## Medaljefordeling

 
## Eksterne lenker
* Resultater og profilside  på sports-reference.com
* Resultater på Olympedia.org
Laura Vandervoort

**Laura Dianne Vandervoort** (født 1984) er en kanadisk skuespillerinne.

Hun har vært med i Instant Star, og spiller Kara Kent i TV-serien *[[Smallville]]*.

## Trivia
Har svart belte i karate. Hun var på forsiden på Stuff Magazine i oktober 2007.

## Filmer
**TV Serier**
* *V* (2009) (Lisa)
* *[[Hypa Space]]* (2007) (seg selv)
* *[[Smallville]]* (2007- 2008) (Kara Kent)
* ** (2007) (Miss Tangiers)
* *[[The Dresden Files]]* (2007) (Natalie)
* *[[Sue Thomas: F.B Eye]]* (2005) (Gabbie)
* *[[Doc]]* (2004) (Annis Bennington)
* *[[Instant Star]]* (2004- 2008) (Sadie Harrison)
* *[[The Gavin Crawford Show]]* (2002) (The Girl)  
* *[[Mutant X]]* (2001) (Tina)
* *[[Twice In A LifeTime]]* (2000) (Misty Reynolds)
* *[[Are You Afraid of the Dark?]]* (2000) (Ashley Fox)
* *[[Goosebumps]]* (1997–1998) (Nadine og Sheena)

## Eksterne lenker
* 
* 
*
Les Shannon

**Les Shannon** (født 12. mars 1926, død 2. desember  2007) var en engelsk fotballspiller og trener.  
Han ble født i Liverpool og spilte sine to første sesonger i Liverpool FC. Han gikk deretter til Burnley FC hvor han spilte i elleve sesonger. I Burnley står han bokført med 263 kamper og 39 mål. 
Han var hovedtrener for Bury FC fra 1966 til 1969, trener for Blackpool i sesongene 1969 og 1971. Fra 1971 til 1974 trente han PAOK. Han gikk deretter til Iraklis som han trente i årene fra 1975 til 1976.  I årene 1980 til 1981 trente han Brann.

## Referanser


## Kilder
* brann.no: «Branns hovedtrenere siden 1960»
Juande Ramos

**Juan de la Cruz Ramos Cano**, mest kjent som **Juande Ramos** (født 25. september 1954 i Pedro Muñoz, Ciudad Real, Spania) er en spansk fotballtrener som er hovedtrener for den spanske klubben Málaga CF.

Han har tidligere vært trener i bl.a Sevilla FC, hvor han vant to UEFA-cuptitler, Real Madrid og Tottenham Hotspur.

## Referanser


## Eksterne lenker
*
Elnar Seljevold

**Elnar Johan Johansen Seljevold** (1934–2016) var en norsk journalist og sakprosaforfatter som var ansatt i NRK en årrekke. Seljevold hadde gjennomført Forsvarets russiskkurs, og var fra 1969 til 1977 sjef for NRK Finnmark og fra 1981 til 1990 for NRK Østfold. I perioden 1977 til 1980 var han utstasjonert som NRKs korrespondent i Moskva etter Jahn Otto Johansen.

Kongen utnevnte i 2011 Seljevold til ridder av 1. klasse av St. Olavs Orden «for hans mellommenneskelige forståelse.»

## Bibliografi
* *Sovjet-Unionen mot år 2000* (1982)
* *Sovjet-Unionen: Fra Lenin til Tsjernenko* (1984)
* *Sovjet-makt og Sovjet-menneske*, Aventura (1984)

## Referanser
Fekting under Sommer-OL 1936

**Fekting under Sommer-OL 1936** ble arrangert fra 2. til 15. august 1936 i Haus des Deutschen Sports og på Tennisbanen i Olympiaparken i Berlin. 

Fekting var med på det olympiske programmet for tiende gang i Sommer-OL 1936 i Berlin. 311 utøvere fra 29 nasjoner konkurrerte om sju olympiske titler, tre individuelle og tre i lag for menn samt en individuell konkurranse for kvinner. Det ble fektet med kårde, sabel og florett.  

## Medaljefordeling

## Resultater
### Menn
#### Florett

#### Florett lag

#### Kårde

#### Kårde lag

#### Sabel

#### Sabel lag

### Kvinner
#### Florett

## Eksterne lenker
* Fencing at the 1936 Summer Olympics hos olympedia.org
* Resultater og profilside  hos sports-reference.com
Jens Hultén

**Jens Charley Hultén** (født 1963) er en svensk skuespiller. 

## Filmografi (utvalg)
### Spillefilm
* 2013 - *[[Fjällbackamorden - Strandridare]]* - Torkilsson
* 2012 - *[[Johan Falk: Kodnamn Lisa]]*
* 2012 - *[[Johan Falk: Barninfiltratören]]* 
* 2012 - *[[Johan Falk: Organizatsija Karayan]]*
* 2012 - *[[Johan Falk: Alla råns moder]]*
* 2012 - *[[Johan Falk: De 107 patrioterna]]*
* 2012 - *[[Johan Falk: Spelets regler]]* 
* 2012 - *[[Skyfall]]* (Bond 23)"
* 2011 - *[[Gränsen]]*
* 2010 - *[[Kommissarie Winter - Den sista vintern]]* - polisman Fredrik Halders
* 2010 - *[[Kommissarie Winter - Vänaste land]]*
* 2010 - *[[Kommissarie Winter - Nästan död man]]*
* 2010 - *[[Kommissarie Winter - Rum nummer 10]]*
* 2009 - *[[Johan Falk – National Target]]*
* 2009 - *[[Johan Falk – Vapenbröder]]*
* 2009 - *[[Johan Falk – Gruppen för särskilda insatser]]*
* 2009 - *[[Snarveien]]*
* 2009 - *[[Wallander – Hämnden]]*
* 2009 - *[[Irene Huss – Guldkalven]]*
* 2007 – *[[Beck – Gamen]]*
* 2006 – *[[Lilla Jönssonligan och stjärnkuppen]]* – Loket
* 2005 – *[[Made in Yugoslavia]]* – læreren Göran
* 2005 – *[[Som man bäddar]]* – Helge
* 2005 – *[[Wallander – Før frosten]]* (Svensk tittel: *Innan frosten*) Torgeir (Film, 1 serie, TV-serie)
* 2004 – *[[Rånarna]]* – Piketbefäl Mattsson
* 2001 – *[[Blå måndag]]* – John, banksjefen (kreditert som Jens Hulten)
* 2001 – *[[Farligt förflutet]]* – Stefan
* 1997 – *[[Under ytan]]* – Lasse

### TV
* 2007 – *[[Höök]]* – Johan Ek (10 episoder, TV-serie)
* 2006 – *[[Beck - Gribben]] (Svensk tittel: Beck – Gamen)* – Frank Boder  
* 2005 – *[[Lasermannen (TV-serie)|Lasermannen]]*  entreprenør (mini-TV-serie)
* 2005 – *[[Kommissionen]]* (mini-TV-serie) 
* 2004 – *[[Graven]]* – Theo Koders (mini-TV-serie)
* 2004 – *[[Ørnen (TV-serie)|Ørnen]]* – *Kodenavn: Nemesis – Del 7* – Gösta (1 episode, 2004)
* 2003 – *[[Norrmalmstorg]]* – Hasse
* 2002 – *[[Pepparrotslandet]]* – Hogga
* 2001 – *[[Winter - Dans med en engel|Winter – Dans med en engel – del 2]]* – Vikingsson (1 episode)
* 2001 – *[[Nya tider]]* – Roffe Sohlman (2 episoder, TV-serie)
* 1999 – *[[Ett litet rött paket]]* – *Brustna hjärtan* (1 episode, 1999)
* 1999 – *[[Insider]]* – vakten Nanotech (mini-TV-serie)
* 1998 – *[[St Mikael|S:t Mikael]]* – Jonny Dahlman (2 episoder, TV-serie)
* 1997 – *[[Skilda världar]]* – Pierre (2 episoder, TV-serie)
* 1997 – *[[Emma åklagare]]* – *Yrke: prostituerad* – Ola Holmberg (1 episode, TV-serie)

## Referanser


## Eksterne lenker
*
Jon Aanerud

**Jon Aanerud** (1935–2025) var en norsk journalist og statsviter. Han var ansatt i *[[A-pressen]]* fra 1956 og var stortingsmedarbeider i *[[Arbeidernes Pressekontor]]* 1960–1962. Aanerud var ansatt som programsekretær i Fjernsynets Nyhetsavdeling 1963. Han var stortingsmedarbeider fra 1964, redaksjonsskretær fra 1972 samt NRKs korrespondent i Paris (1979–1983). Fra 1983 var han ansatt ved Institutt for Journalistikk og var assisterende instituttleder fra 1984 til 1996.  

Aanerud hadde magistergrad i statsvitenskap (1964), og hovedfag i arkeologi fra Universitetet i Oslo (2007). 

## Bibliografi
* *Fellesprogrammet* (1963)  (Magistergrad i statsvitenskap, Universitetet i Oslo).
* *Skip og sverd i stein: Makt og reiser i nordisk bronsealder* (2007)  (Hovedfag i arkeologi, Universitetet i Oslo).

## Referanser
Grendstad

**Grendstad**, tidligere også skrevet **Grenstad**, er en gård i grenda Sjøbygda ved vestenden av Selbusjøen i Klæbu i Trondheim kommune i Trøndelag. Gårdens areal er på omkring 1600 dekar, hvorav omtrent 200 dekar er dyrket. Beliggenheten ved enden av Selbusjøen gjør at området gården ligger i har vært midt i «leia» for trafikk østfra til Trondheim. Navnet på gården skriver seg fra ca. vikingtida, og første del av navnet, grend, kommer av det gammelnorske ordet «grandi», som betyr bakke av sand og stein ved vatn.  Dette stemmer godt med de faktiske forhold på gården, da all dyrkajorda for det meste består av nettopp sand og stein.

## Referanser
Daniel Dennett

**Daniel Clement Dennett** (1942–2024) var en amerikansk professor i filosofi. Han var ansatt ved Tufts University. Han tok sin doktorgrad ved Oxford University under Gilbert Ryle. I 2012 ble Dennett tildelt Erasmusprisen.

## Utvalgte bøker

* *[[Brainstorms]]: Philosophical Essays on Mind and Psychology* (MIT Press 1981) (ISBN 0-262-54037-1)
* *[[Elbow Room]]: The Varieties of Free Will Worth Wanting* (MIT Press 1984) – Om fri vilje og determinisme (ISBN 0-262-04077-8)
* *[[The Mind's I]]* (Bantam, Reissue edition 1985, with Douglas Hofstadter) (ISBN 0-553-34584-2)
* *Content and Consciousness* (Routledge & Kegan Paul Books Ltd; 2nd ed. January 1986) (ISBN 0-7102-0846-4)
* *The Intentional Stance* (MIT Press; reprint edition 1989) (ISBN 0-262-54053-3)
* *[[Consciousness Explained]]* (Back Bay Books 1992) (ISBN 0-316-18066-1)
* *[[Darwin's Dangerous Idea|Darwin's Dangerous Idea: Evolution and the Meanings of Life]]* (Simon & Schuster; reprint edition 1996) (ISBN 0-684-82471-X)
* *Kinds of Minds: Towards an Understanding of Consciousness* (Basic Books 1997) (ISBN 0-465-07351-4)
* *Brainchildren: Essays on Designing Minds (Representation and Mind)* (MIT Press 1998) (ISBN 0-262-04166-9) — A Collection of Essays 1984–1996
* *[[Freedom Evolves]]* (Viking Press 2003) (ISBN 0-670-03186-0)
* *[[Sweet Dreams: Philosophical Obstacles to a Science of Consciousness]]* (MIT Press 2005) (ISBN 0-262-04225-8)
* *[[Breaking the Spell: Religion as a Natural Phenomenon]]* (Penguin Group 2006) (ISBN 0-670-03472-X).
* *Neuroscience and Philosophy: Brain, Mind, and Language* (Columbia University Press 2007) (ISBN 978-0-231-14044-7), co-authored with Maxwell Bennett, Peter Hacker, and John Searle

## Artikler
* ''The Bright Stuff'', Edge.org, 22. juli 2003.  
* ''Show me the science'', Edge.org, 28. august 2005.
* ''Thank Goodness'', Edge.org, 2. november 2005.

## Multimedia
* «The Four Horsemen. Discussions with Richard Dawkins». Med Richard Dawkins, Christopher Hitchens, Daniel C. Dennett og Sam Harris 30. september 2007.

## Referanser